പ്ലാപ്പള്ളിയില് കാണാതായ എല്ലാവരുടെയും മൃതദേഹങ്ങള് ലഭിച്ചു കോട്ടയം: കനത്ത മഴയില് കൂട്ടിക്കലില് ഉണ്ടായ ഉരുള് പൊട്ടലില് സമീപപ്രദേശമായ പ്ലാപ്പള്ളിയില് കാണാതായ എല്ലാവരുടെയും മൃതദേഹങ്ങള് ലഭിച്ചു. കാണാതായ റോഷ്നി 48, സരസമ്മ മോഹനന് 57 , സോണിയ 46, അലന് 14 എന്നിവരുടെ മൃതദേഹങ്ങളാണ് പ്ലാപ്പള്ളിയില് നിന്ന് കിട്ടിയത്. ആറ്റു ചാലില് ജോമിയുടെ ഭാര്യയാണ് സോണിയ മകനാണ് അലന്. മുണ്ടകശേരില് എം.ടി വേണുവിന്്റെ ഭാര്യയാണ് റോഷ്നി. പന്തലാട്ടില് മോഹനന്്റെ ഭാര്യയാണ് സരസമ്മ. കാണാതായ നാലുപേരുടെ മൃതദേഹം നേരത്തെ കണ്ടെത്തിയിരുന്നു. ശരീരഭാഗങ്ങള് പല ഭാഗത്തായി ചിന്നിച്ചിതറിയ നിലയിലായിരുന്നു. ഫയര് ഫോഴ്സും നാട്ടുകാരും എന്.ഡി.ആര്.എഫും ചേര്ന്നാണ് തിരച്ചില് നടത്തിയത്. നാട്ടുകാരാണ് മൃതദേഹം തിരിച്ചറിഞ്ഞത്. കോട്ടയം മെഡിക്കല് കോളജില് പോസ്റ്റ് മോര്ട്ടം ചെയ്യാന് സൗകര്യമൊരുക്കിയിട്ടുണ്ടെന്ന് മന്ത്രി കെ. രാജന് പറഞ്ഞു. ആന്്റോ ആന്്റണി എം.പി, എം.എല്.എമാരായ സെബാസ്റ്റ്യന് കുളത്തുങ്കല്, വാഴൂര് സോമന്, ജില്ലാ പഞ്ചായത്ത് പ്രസിഡന്്റ് നിര്മ്മല ജിമ്മി, ജില്ലാ കലക്റ്റര് ഡോ. പി.കെ. ജയശ്രീ, എ ഡി.എം. ജിനു പുന്നൂസ് എന്നിവര് മന്ത്രിമാര്ക്കൊപ്പമുണ്ട്. രക്ഷാപ്രവര്ത്തന ചിത്രങ്ങള് കാണാം